Jehanz, cuens de Borgoingne et sires de Salins, à son amé et feable le seignor de Coloignye, salut et bone amor. Nos vos faisons à savoir que nos avons doné et outroié après nostre decest à Hugon, conte palatin de Bergoingne, nostre ainzné fil, le fié que vos tenez de nos avec cel partie comme doné li avons. Si vos manduns et comandons que vos après nostre decest le repreignez ou dit Hugon, et an faites à lui an tel hommage et an tel feauté com vos an devez à noz. Et pour ce que ce soit ferme chose et estable, nos avons ces presantes letres fait saeler de nostre seel. Ce fu fait en l’an de Nostre Seignor mil et CC et cinquante et nuef, ou mois de mars.